CELEX: 62017CN0382
Language: sk
Date: 2017-06-26 00:00:00
Title: Vec C-382/17: Žaloba podaná 26. júna 2017 – Európska komisia/Portugalská republika

21.8.2017   
            
            
               SK
            
            
               Úradný vestník Európskej únie
            
            
               C 277/27
            
         Žaloba podaná 26. júna 2017 – Európska komisia/Portugalská republika
   (Vec C-382/17)
   (2017/C 277/40)
   Jazyk konania: portugalčina
   
      Účastníci konania
   
   
      Žalobkyňa: Európska komisia (v zastúpení: P. Costa de Oliveira a L. Nicolae, splnomocnené zástupkyne)
   
      Žalovaná: Portugalská republika
   
      Návrhy žalobkyne
   
   
               —
            
            
               Určiť, že Portugalská republika si tým, že najneskôr do 17. júna 2012 nevytvorila, nezaviedla a neudržiavala systém riadenia kvality pre operačné časti činností svojich úradov, ktoré súvisia s funkciou vlajkového štátu, osvedčený v súlade s uplatniteľnými medzinárodnými normami kvality, nesplnila povinnosti, ktoré je vyplývajú z článku 8 ods. 1 smernice Európskeho parlamentu a Rady 2009/21/ES z 23. apríla 2009 o plnení povinností vlajkového štátu (1).
            
         
               —
            
            
               Uložiť Portugalskej republike povinnosť nahradiť trovy konania.
            
         
      Žalobné dôvody a hlavné tvrdenia
   
   Článok 8 ods. 1 uvedenej smernice jasne stanovuje, že každý členský štát vytvorí, zavedie a udržiava osvedčený systém riadenia kvality najneskôr do 17. júna 2012.
   Do júna 2017 si Portugalská republika uvedené povinnosti nesplnila.
   Týmto správaním portugalské správne orgány ohrozujú dosiahnutie cieľa podľa uvedenej smernice a ohrozujú námornú bezpečnosť a ochranu životného prostredia. Okrem toho správanie portugalských správnych orgánov vedie k riziku konkurenčného zvýhodnenia portugalskej flotily oproti flotilám iných členských štátov.
   
      (1)  Ú. v. EÚ L 131, 2009, s. 132.